**PREDLOG**

Na podlagi 21. in 29. člena Zakona o lokalni samoupravi (Uradni list RS, št. 94/07 – UPB2, 27/08 – Odl. US, 76/08, 100/08 – Odl. US, 79/09, 14/10 – Odl. US, 51/10, 84/10 – Odl. US, 40/12 – ZUJF) in 13. člena Statuta Občine Črenšovci (Uradni list RS, št. 58/10 in 62/16) je Občinski svet Občine Črenšovci na ……. redni seji dne …… sprejel

**P R A V I L N I K   
o subvencioniranju komunalnega prispevka investitorjem v Občini Črenšovci**

**1. člen**

S tem pravilnikom se določajo pogoji in postopki za subvencioniranje komunalnega prispevka za gradnjo individualnih stanovanjskih hiš, prizidkov ali nadzidav v Občini Črenšovci.

**2. člen**

Zavezancu za plačilo komunalnega prispevka za gradnjo iz 1. člena tega pravilnika, ki rešuje svoj stanovanjski problem, se subvencionira komunalni prispevek v skladu s tem pravilnikom.

**3. člen**

Namen dodeljevanja subvencije je spodbujanje družin pri gradnji individualnih stanovanjskih hiš, prizidkov ali nadzidav na območju Občine Črenšovci.

**[4. člen](https://www.uradni-list.si/glasilo-uradni-list-rs/vsebina/2014-01-2322/pravilnik-o-subvencioniranju-komunalnega-prispevka-mladim-druzinam-za-gradnjo-individualnih-stanovanjskih-his-v-obcini-sevnica/" \l "4. člen)**

Sredstva za subvencioniranje komunalnega prispevka za gradnjo individualnih stanovanjskih hiš se zagotavljajo iz občinskega proračuna.

**5. člen**

Upravičenec do subvencije iz tega pravilnika mora biti investitor objekta za katerega se uveljavlja subvencija.

**6. člen**

Subvencija se odobri na podlagi popolne vloge investitorja.

Upravičenec lahko uveljavlja pravico hkrati z vlogo za odmero komunalnega prispevka.

Vlogi za pridobitev subvencije mora biti priložena projektna dokumentacija za gradbeno dovoljenje.

**7. člen**

Vloge obravnava strokovna služba občinske uprave Občine Črenšovci, ki v roku 30 dni od prejetja popolne vloge s sklepom odloči o upravičenosti do subvencije. Zoper sklep je možna pritožba, ki se v roku 8 dni od prejema sklepa vloži pri organu, ki je sklep izdal. O pritožbi odloči župan v 30 dneh od prejema.

**8. člen**

Upravičencu se sofinancira 25 % vrednosti komunalnega prispevka, določenega z odločbo o odmeri komunalnega prispevka.

**9. člen**

Ta pravilnik začne veljati naslednji dan po objavi v Uradnem listu Republike Slovenije, uporablja pa se od 7. 3. 2019 dalje.

Št.

Črenšovci, dne

Županja Občine Črenšovci

Vera Markoja